De Silvester hend mir in Playa Sámara am Strand verbracht. Es isch mega  schön gsi... Am 1. sind mir dänn richtig Nicaragua wiiter. Knapp vor de Grenze hend mir e Nacht in La Cruz verbracht. Am morge isch es schienbar eifacher und günstiger zum über Grenze gah. Am 2. sind mir mit em Bus ad Grenze und sind problemlos überercho, mir händ vo anderne ghört, dass drü Stund brucht händ. Nach em Zoll hend mir en Bus i di nöchst grösser Stadt gfahre. Und will mir so guet dra sind gsi, sind mir direkt wiiter nach Managua.